જોકે, દિવસની રમત પૂરી થવામાં પાંચ ઓવર બાકી હતી ત્યારે ભારતને ઉમેશ યાદવે આ જોડીને તોડવામાં સફળતા મેળવી હતી. ઉમેશ યાદવે જેસન હોલ્ડરની લડતનો અંત લાવી દીધો હતો. હોલ્ડરે 92 બોલમાં છ બાઉન્ડ્રીની મદદથી 52 રનની મહત્વની ઈનિંગ્સ રમી હતી. જ્યારે રોસ્ટન ચેઝ દિવસના અંતે પોતાની સદીથી બે રન દૂર રહ્યો હતો. ચેઝ 174 બોલમાં સાત બાઉન્ડ્રી અને એક સિક્સરની મદદથી 98 રન નોંધાવીને રમતમાં છે. ભારત માટે કુલદીપ યાદવ અને ઉમેશ યાદવે ત્રણ-ત્રણ વિકેટ ઝડપી હતી જ્યારે રવિચંદ્રન અશ્વિનને એક સફળતા મળી હતી.